เป็นตุ่มเลือดขึ้นมา1หัว บริเวณเต้านมแต่ไม่ใช่ตรงหัวนมนะคะ เป็นสีเลือดเลยค่ะ พอบีบเลือดไหลออกมาเยอะมากจนตกใจ แต่พอหยุดไหลก็กลับไปเป็นเม็ดๆตุ่มๆเหมือนเดิมค่ะ ไม่มีอาการคันหรือเจ็บค่ะ เป็นอาการอะไรร้ายแรงมั้ยคะ
สวัสดีค่ะ การวินิจฉัยที่เป็นไปได้-เป็นตุ่มที่เกิดบริเวณผิวหนัง เช่นตุ่มรูขุมขนอักเสบ ตุ่มจากการถูกแมลงกัด ตุ่มจากผื่นผิวหนังอักเสบ พอมีการไปบีบหรือแกะอาจมีเลือดไหลออกมาได้-เป็นเลือดจากบริเวณเต้านมหรือหัวนมเอง เช่นเป็นการอักเสบหรือติดเชื้อที่บริเวณหัวนม หรือมีก้อนเนื้ออาจจะเป็นได้ทั้งเนื้อดีเนื้อร้ายบริเวณเต้านมการให้ได้การวินิจฉัยที่แน่นอน จำเป็นต้องเห็นรอยโรคจริง และตรวจร่างกายบริเวณเต้านมดูด้วยว่ามีก้อนหรือไม่ ในกรณีที่สงสัยว่าเลือดน่าจะมาจากเต้านมหรือหัวนม อาจต้องทำการส่งแมมโมแกรม อัลตราซาวน์ หรือตัดชิ้นเนื้อไปตรวจเพื่อได้ให้การวินิจฉัยแนะนำพบแพทย์ทั่วไปก่อนเพื่อดูเบื้องต้นว่าเลือดน่าจะออกมาจากส่วนใดการดูแลตัวเอง ไม่ไปแกะเกาหรือบีบบริเวณตุ่ม เพราะอาจทำให้เกิดการติดเชื้อหรือการลุกลามของโรค ไม่เอายาอะไรไปทาเอง หากยังมีเลือดไหลออกมาเรื่อยๆเป็นระยะ เจ็บ ปวด บวมบริเวณตุ่มมาก เต้านมคลำได้ก้อน ควรรีบไปพบแพทย์ค่ะ